РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-1669/21

13. октобар 2021. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за првосуђе, државну управу и локалну самоуправу, на 22. седници одржаној 13. октобра 2021. године, размотрио је **Предлог одлуке о избору судије који се први пут бира на судијску функцију,** који је поднео Високи савет судства (број 119-1669/21 од 24. септембра 2021. године).

На основу чл. 51. и 201. Пословника Народне скупштине, Одбор подноси

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору судије који се први пут бира на судијску функцију Високи савет судства поднео као овлашћени предлагач, у складу са чланом 51. Закона о судијама.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију у Основном суду у Лозници, Основном суду у Мајданпеку, Основном суду у Новом Саду, Основном суду у Сенти, Основном суду у Сурдулици, Прекршајном суду у Бачкој Паланци, Прекршајном суду у Београду, Прекршајпом суду у Зајечару, Прекршајном суду у Краљеву, Прекршајном суду у Панчеву и Привредном суду у Крагујевцу.

За известиоца Одбора на седници Народне скупштине одређен је Ђорђе Дабић, члан Одбора.

ЗАМЕНИК ПРЕДСЕДНИКА

Биљана Пантић Пиља

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

13. октобар 2021. године

Б е о г р а д

ПРЕДСЕДНИКУ

НАРОДНЕ СКУПШТИНЕ

Одбор за правосуђе, државну управу и локалну самоуправу, на 22. седници одржаној 13. октобраа 2021. године, размотрио је одлуку Државног већа тужилаца којом је утврђено да су испуњени услови да Ранку Максимовићу, јавном тужиоцу у Основном јавном тужилаштву у Куршумлији, на основу члана 89. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12, 121/12, 101/13, 108/13, 111/14, 117/14, 106/15 и 63/16 - одлука УС), престане функција јавног тужиоца по сили закона, због навршења радног века. Одбор је утврдио Предлог одлуке о престанку функције јавног тужиоца у Основном јавном тужилаштву у Куршумлији и упутио га Народној скупштини на усвајање.

За представника Одбора на седници Народне скупштине одређен је Ђорђе Дабић, члан Одбора.

ЗАМЕНИК ПРЕДСЕДНИКА

Биљана Пантић Пиља

П Р Е Д Л О Г

На основу члана 97. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14, 117/14 и 106/15 и 63/16 - одлука УС) и члана 8. став 1. Закона о Народној скупштини („Службени гласник РС“, број 9/10),

Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2021. године, донела је

О Д Л У К У

о престанку функције јавног тужиоца у Основном јавном тужилаштву у Куршумлији

I

Ранку Максимовићу, јавном тужиоцу у Основном јавном тужилаштву у Куршумлији, престаје функција дана 24. јануара 2022. године, услед навршења радног века.

II

Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2021. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Ивица Дачић

О б р а з л о ж е њ е

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14, 117/14, 106/15 и 63/16-одлука УС), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен.

Чланом 89. став 1. утврђено је да функција јавног тужиоца престаје по сили закона кад наврши 65 година живота или 40 година стажа осигурања.

Државно веће тужилаца је, у складу са чаном 91. Закона о јавном тужилаштву, Одлуком А број 762/21, од 9. септембра 2021. године, коју је доставило Народној скупштини (118-1569/21, 09. септембра 2021. године), утврдило да су испуњени услови да Ранку Максимовићу, јавном тужиоцу у Основном јавном тужилаштву у Куршумлији, престане функција дана 24. јануара 2022. године, услед навршења радног века.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу на 22. седници одржаној 13. октобра 2021. године, размотрио је наведену одлуку Државног већа тужилаца и утврдио Предлог одлуке о престанку функције јавног тужиоца Ранку Максимовићу, јавном тужиоцу у Основном јавном тужилаштву у Куршумлији, дана 24. јануара 2022. године, услед навршења радног века.